Blaze7451/Wiki-th-20250601 huggingface dataset:
ถนนราชินี

ไฟล์:คลองรอบกรุง DSCN0843 (2019).jpg|thumb|คลองคูเมืองเดิม ด้านซ้ายคือถนนอัษฎางค์ ด้านขวาคือถนนราชินี
ถนนราชินี เป็นถนนในแขวงพระบรมมหาราชวัง เขตพระนคร กรุงเทพมหานคร เป็นถนนเลียบคลองคูเมืองเดิม (ทางทิศตะวันตก) คู่ขนานไปกับถนนอัษฎางค์ เริ่มจากถนนพระอาทิตย์ บริเวณใต้สะพานสมเด็จพระปิ่นเกล้าเลียบคลองคูเมืองเดิมไปสิ้นสุดที่สะพานเจริญรัช 31 ถนนมหาราช ตรงปากคลองตลาด รวมระยะทาง 2,230 เมตร ชื่อของถนนตั้งขึ้นเพื่อเฉลิมพระเกียรติสมเด็จพระศรีพัชรินทราบรมราชินีนาถ พระบรมราชชนนีพันปีหลวง ซึ่งทรงได้รับการสถาปนาขึ้นเป็น สมเด็จพระบรมราชินีนาถพระองค์แรกของสยามและเป็นผู้สำเร็จราชการแทนพระองค์ เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสยุโรป พ.ศ. 2440

**ประวัติ**
หลังจากที่พระบาทสมเด็จพระจุลจอมเกล้าเจ้าอยู่หัวเสด็จกลับจากการประพาสสิงคโปร์ ปัตตาเวีย และเซอมารัง ทรงพระกรุณาโปรดเกล้าฯ ให้ปรับทางดินริมคลองคูเมืองเดิมให้กว้างขวางและเป็นระเบียบเรียบร้อย มีการสร้างท่าสำหรับคนลงน้ำ และท่าสำหรับช้างม้าลงน้ำ ปลูกต้นขนุน จำปี ริมถนนทั้ง 2 ฟาก มีการสร้างเขื่อนซีเมนต์ ทั้งสองฟากมีการสร้างเว็จ (ส้วม) ลงคลองเป็นแถว โดยสร้างถนนราชินีเมื่อ พ.ศ. 2413 เมื่อแรกสร้างเริ่มต้นจากปากคลองตลาด มาถึงปลายถนนจักรวรรดิวังหน้า 
ต่อมาเมื่อ พ.ศ. 2438 มีการรื้อพื้นที่ของพระราชวังบวรสถานมงคล (วังหน้า) ขยายถนนสายเดิมไปจนถึงถนนพระอาทิตย์
เมื่อ พ.ศ. 2563 มีการปรับปรุงคลองคูเมืองเดิม ถนนราชินีและถนนอัษฎางค์ โดยนำสายไฟฟ้าและสายสื่อสารลงใต้ดินตลอดแนวริมคลองคูเมืองเดิมทั้ง 2 ฝั่ง

**สถานที่สำคัญ**
ถนนราชินีเป็นที่ตั้งของสถานีตำรวจนครบาลพระราชวัง ลักษณะสถาปัตยกรรมบาโรก ซึ่งกรมศิลปากรได้ขึ้นทะเบียนเป็นโบราณสถานแห่งชาติเมื่อ พ.ศ. 2520 กรมที่ดิน สำนักงานที่ดินกรุงเทพมหานคร ศาลเจ้าพ่อหอกลองเป็นศาลแห่งใหม่ที่สร้างขึ้นเมื่อ พ.ศ. 2509 สวนสราญรมย์ วัดราชประดิษฐสถิตมหาสีมารามราชวรวิหาร อนุสาวรีย์หมู สำนักประธานศาลฎีกา ศาลฎีกา พระแม่ธรณีบีบมวยผม อนุสาวรีย์ทหารอาสาสงครามโลกครั้งที่ 1 โรงละครแห่งชาติ

**อ้างอิง**
ราชินี
ราชินี
องค์การบริหารส่วนตำบลบ้านขล้อ

องค์การบริหารส่วนตำบลบ้านขล้อ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลบางเพลิง ตำบลตาลเอน และตำบลบ้านขล้อ อำเภอบางปะหัน จังหวัดพระนครศรีอยุธยา เดิมได้รับการจัดตั้งเป็นสภาตำบลบ้านขล้อใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านขล้อเมื่อวันที่ 25 ธันวาคม พ.ศ. 2539 
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลบางเพลิงและสภาตำบลตาลเอน รวมเข้ากับพื้นที่องค์การบริหารส่วนตำบลบ้านขล้อ ทำให้เขตองค์การบริหารส่วนตำบลบ้านขล้อครอบคลุมพื้นที่ตำบลบางเพลิง ตำบลตาลเอน และตำบลบ้านขล้อทั้งหมด

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลบ้านขล้อ date=2022-07-06 
บ้านขล้อ
องค์การบริหารส่วนตำบลโพธิ์สามต้น

โพธิ์สามต้น เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลขยายและตำบลโพธิ์สามต้น อำเภอบางปะหัน จังหวัดพระนครศรีอยุธยา เป็นที่ตั้งของวัดม่วง ซึ่งกรมศิลปากรได้ประกาศขึ้นทะเบียนเป็นโบราณสถานปี พ.ศ. 2541

**ที่ตั้งและอาณาเขต**
องค์การบริหารส่วนตำบลโพธิ์สามต้น มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับเทศบาลตำบลบางปะหัน และองค์การบริหารส่วนตำบลบางปะหัน- ทิศตะวันออก ติดต่อกับองค์การบริหารส่วนตำบลบางเดื่อ และองค์การบริหารส่วนตำบลบ่อโพง (อำเภอนครหลวง)- ทิศใต้ ติดต่อกับองค์การบริหารส่วนตำบลบ้านเกาะ องค์การบริหารส่วนตำบลสวนพริก และองค์การบริหารส่วนตำบลวัดตูม (อำเภอพระนครศรีอยุธยา)- ทิศตะวันตก ติดต่อกับองค์การบริหารส่วนตำบลพุทเลา และองค์การบริหารส่วนตำบลบ้านลี่

**ประวัติ**
เดิมพื้นที่มีฐานะเป็นสภาตำบลโพธิ์สามต้นใน พ.ศ. 2516 ก่อนที่ พ.ศ. 2538 สภาตำบลโพธิ์สามต้นมี 8 หมู่บ้าน พื้นที่ 12.25 ตารางกิโลเมตร ประชากร 3,095 คน และ 719 ครัวเรือน กระทรวงมหาดไทยจึงพิจารณาให้สภาตำบลโพธิ์สามต้นอยู่ในเงื่อนไขที่จะจัดตั้งเป็นองค์การบริหารส่วนตำบลได้ สภาตำบลโพธิ์สามต้น จึงได้รับการจัดตั้งเป็นองค์การบริหารส่วนตำบลโพธิ์สามต้นปี พ.ศ. 2539 
ต่อมาในปี พ.ศ. 2547 กระทรวงมหาดไทยได้พิจารณาให้องค์การบริหารส่วนตำบลขยายที่มีประชากรเพียง 1,920 คน และมี 468 ครัวเรือน ต้องควบรวมพื้นที่เข้ากับองค์การบริหารส่วนตำบลโพธิ์สามต้นในวันที่ 29 กรกฎาคม พ.ศ. 2548 เนื่องจากมีประชากรและรายได้ไม่เพียงพอต่อการเป็นองค์การบริหารส่วนตำบล โดยการควบรวมนี้ทำให้องค์การบริหารส่วนตำบล มีพื้นที่ครอบคลุมตำบลโพธิ์สามต้นและตำบลขยายทั้งหมด

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลโพธิ์สามต้น 
โพธิ์สามต้น
องค์การบริหารส่วนตำบลทับน้ำ

องค์การบริหารส่วนตำบลทับน้ำ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลทับน้ำและตำบลบ้านม้า อำเภอบางปะหัน จังหวัดพระนครศรีอยุธยา เดิมได้รับการจัดตั้งเป็นสภาตำบลทับน้ำใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลทับน้ำเมื่อวันที่ 25 ธันวาคม พ.ศ. 2539
ต่อมาในวันที่ 15 กันยายน พ.ศ. 2547 กระทรวงมหาดไทยให้ยุบสภาตำบลบ้านม้า รวมเข้ากับพื้นที่องค์การบริหารส่วนตำบลทับน้ำ ทำให้เขตองค์การบริหารส่วนตำบลทับน้ำครอบคลุมพื้นที่ตำบลทับน้ำและตำบลบ้านม้าทั้งหมด

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลทับน้ำ
ทับน้ำ
เทศบาลตำบลบางปะหัน

บางปะหัน เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่บางส่วนของตำบลบางปะหัน ตำบลบางนางร้า และพื้นที่ทั้งหมดของตำบลขวัญเมือง ในอำเภอบางปะหัน จังหวัดพระนครศรีอยุธยา เป็นพื้นที่ศูนย์กลางการปกครอง เศรษฐกิจ และการคมนาคมของอำเภอ

**ที่ตั้งและอาณาเขต**
เทศบาลตำบลบางปะหัน มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับองค์การบริหารส่วนตำบลบ้านลี่ และองค์การบริหารส่วนตำบลตานิม- ทิศตะวันออก ติดต่อกับองค์การบริหารส่วนตำบลบางปะหัน และองค์การบริหารส่วนตำบลเสาธง- ทิศใต้ ติดต่อกับองค์การบริหารส่วนตำบลโพธิ์สามต้น และองค์การบริหารส่วนตำบลบางปะหัน- ทิศตะวันตก ติดต่อกับองค์การบริหารส่วนตำบลบ้านลี่ และองค์การบริหารส่วนตำบลพุทเลา

**ประวัติ**
ปี พ.ศ. 2498 นายสุทัศน์ สิริสวย ผู้ว่าราชการจังหวัดพระนครศรีอยุธยา ร่วมกับกำนันตำบลบางปะหัน ผู้ใหญ่บ้าน ผู้นำชุมชน ประกาศให้พื้นที่หมู่ 5 ตำบลขวัญเมือง, หมู่ 1 ตำบลบางนางร้า,หมู่ 6 ตำบลบางปะหัน รวม 3 หมู่บ้าน เป็นที่ตั้งสถานีตำรวจ ไปรษณีย์โทรเลข ศูนย์ราชการ เป็นที่ประชุมชน ให้ตั้งเป็น สุขาภิบาลบางปะหัน
ปี พ.ศ. 2507 พ.ต.อ.เนื่อง รายะนาค ผู้ว่าราชการจังหวัดพระนครศรีอยุธยา พิจารณาพื้นที่สุขาภิบาลบางปะหัน มีพื้นที่ใกล้เคียงเป็นชุมชนริมแม่น้ำลพบุรี ซึ่งมีประชากรหนาแน่น จึงขยายเขตสุขาภิบาลเพื่อความเหมาะสมในการบริหารกิจการและการทะนุบำรุงท้องถิ่น และได้รับการจัดตั้งเป็นเทศบาลตำบลใน พ.ศ. 2542 
ปี พ.ศ. 2546 กระทรวงมหาดไทยได้พิจารณาให้องค์การบริหารส่วนตำบลขวัญเมืองที่มีประชากรเพียง 998 คน และมี 369 ครัวเรือน ต้องควบรวมพื้นที่เข้ากับเทศบาลตำบลบางปะหันในปี พ.ศ. 2547 เนื่องจากมีประชากรและรายได้ไม่เพียงพอต่อการเป็นองค์การบริหารส่วนตำบล โดยการควบรวมนี้ทำให้องค์การบริหารส่วนตำบลมีพื้นที่ครอบคลุมเขตตำบลขวัญเมืองทั้งหมด

**อ้างอิง**

**แหล่งข้อมูลอื่น**
  เว็บไซต์เทศบาลตำบลบางปะหัน
บางปะหัน
หมวดหมู่:องค์กรปกครองส่วนท้องถิ่นในอำเภอบางปะหัน
องค์การบริหารส่วนตำบลบางปะหัน

บางปะหัน เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ตำบลบางปะหัน (เฉพาะนอกเขตเทศบาลตำบลบางปะหัน) ในอำเภอบางปะหัน จังหวัดพระนครศรีอยุธยา เป็นที่ตั้งของวัดวัดวรนายกรังสรรค์เจติยบรรพตาราม ซึ่งเป็นพระอารามหลวงชั้นตรี ชนิดสามัญ

**ที่ตั้งและอาณาเขต**
องค์การบริหารส่วนตำบลบางปะหัน มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับเทศบาลตำบลบางปะหัน และองค์การบริหารส่วนตำบลเสาธง- ทิศตะวันออก ติดต่อกับองค์การบริหารส่วนตำบลแม่ลา (อำเภอนครหลวง)- ทิศใต้ ติดต่อกับองค์การบริหารส่วนตำบลบางเดื่อ และองค์การบริหารส่วนตำบลโพธิ์สามต้น- ทิศตะวันตก ติดต่อกับเทศบาลตำบลบางปะหัน

**ประวัติ**
เดิมพื้นที่มีฐานะเป็นสภาตำบลบางปะหันใน พ.ศ. 2516 ก่อนที่ พ.ศ. 2538 สภาตำบลบางปะหันมี 6 หมู่บ้าน โดยหมู่ที่ 1–4 มีพื้นที่ทั้งหมด และหมู่ที่ 5–6 มีพื้นที่บางส่วน พื้นที่ 8.84 ตารางกิโลเมตร ประชากร 3,264 คน และ 827 ครัวเรือน กระทรวงมหาดไทยจึงพิจารณาให้สภาตำบลบางปะหันอยู่ในเงื่อนไขที่จะจัดตั้งเป็นองค์การบริหารส่วนตำบลได้ 
สภาตำบลบางปะหัน จึงได้รับการจัดตั้งเป็นองค์การบริหารส่วนตำบลบางปะหันในปี พ.ศ. 2539 ปัจจุบันในองค์การบริหารส่วนตำบลบางปะหันเป็นองค์การบริหารส่วนตำบลขนาดเล็ก และมีประชากร 2,223 คน

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลบางปะหัน 
บางปะหัน
องค์การบริหารส่วนตำบลตานิม

องค์การบริหารส่วนตำบลตานิม เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ 2–5 ตำบลบางนางร้า (เฉพาะนอกเขตเทศบาลตำบลบางปะหัน) และพื้นที่ทั้งหมดของตำบลตานิม ในอำเภอบางปะหัน จังหวัดพระนครศรีอยุธยา ซึ่งมีฐานะเป็นสภาตำบลตานิม ในปี พ.ศ. 2516 ต่อมาได้รับการจัดตั้งเป็นองค์การบริหารส่วนตำบลตานิมเมื่อวันที่ 25 ธันวาคม พ.ศ. 2539
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลบางนางร้า รวมเข้ากับพื้นที่องค์การบริหารส่วนตำบลตานิม ทำให้เขตองค์การบริหารส่วนตำบลตานิมครอบคลุมพื้นที่ตำบลบางนางร้า (ส่วนนอกเขตเทศบาลตำบลบางปะหัน) และตำบลตานิมทั้งหมด

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลตานิม
ตานิม
องค์การบริหารส่วนตำบลเสาธง (จังหวัดพระนครศรีอยุธยา)

องค์การบริหารส่วนตำบลเสาธง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลเสาธงและตำบลทางกลาง อำเภอบางปะหัน จังหวัดพระนครศรีอยุธยา เดิมได้รับการจัดตั้งเป็นสภาตำบลเสาธงใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลเสาธงเมื่อวันที่ 25 ธันวาคม พ.ศ. 2539
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลทางกลาง รวมเข้ากับพื้นที่องค์การบริหารส่วนตำบลเสาธง ทำให้เขตองค์การบริหารส่วนตำบลเสาธงครอบคลุมพื้นที่ตำบลเสาธงและตำบลทางกลางทั้งหมด

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลเสาธง
เสาธง
หมวดหมู่:องค์การบริหารส่วนตำบลในจังหวัดพระนครศรีอยุธยา

พระนครศรีอยุธยา
หมวดหมู่:องค์กรปกครองส่วนท้องถิ่นในจังหวัดพระนครศรีอยุธยา
ความเป็นไทย

ไฟล์:Thailand Ronald McDonald sawasdee khrap “ Wai “ gesture greeting Thai style.jpg|thumb|การไหว้เป็นหนึ่งในเอกลักษณ์ความเป็นไทย
ความเป็นไทย เป็นแนวคิดที่เกี่ยวข้องกับการแสดงเอกลักษณ์ที่บ่งบอกว่าเป็นคนไทย หรืออีกความหมายหนึ่งคือ การแสดงให้เห็นสิ่งใด ๆ ที่เกี่ยวข้องกับวัฒนธรรมไทย

**ประวัติ**
แนวคิดเรื่องความเป็นไทยถูกกำหนดอย่างเป็นแบบแผนในสมัยพระบาทสมเด็จพระจุลจอมเกล้าเจ้าอยู่หัว มีการเปลี่ยนมุมมองความเป็นไทย กำหนดแนวทางความเป็นไทยให้สอดคล้องกับการเปลี่ยนแปลงทางการเมือง ในสมัยพระบาทสมเด็จพระมงกุฎเกล้าเจ้าอยู่หัวเริ่มมีการใช้แนวคิดชาตินิยมเพื่อการสร้างอุดมการณ์ร่วมให้เกิดในสังคมไทย สาระของแนวคิดคือ ปลูกฝังการรักชาติ ความจงรักภักดีต่อศาสนาและพระมหากษัตริย์ เป็นแนวคิดแบบชาตินิยมแบบอนุรักษ์ศิลปวัฒนธรรมโบราณ มีเจตนาแสดงความเป็นไทยให้เห็นถึงศิลปวัฒนธรรมอันดีของไทยที่มีแต่อดีตและแสดงให้เห็นว่าชาติไทยไม่ใช่ชาติใหม่หรือชาติที่ป่าเถื่อน ดังปรากฏในรูปแบบศิลปกรรมและสถาปัตยกรรมตามแบบแผนประเพณีนิยม และทรงสร้างสัญลักษณ์ต่าง ๆ เช่น ธงไตรรงค์
ในยุคของรัฐบาลคณะราษฎรมีการสืบทอดสาระสำคัญของสำนักความคิดไทย มุ่งหล่อหลอมความเป็นไทย ความรักชาติไทย และความพยายามพึ่งตนเอง ไม่ยอมให้อยู่ในความครอบงำของต่างชาติ แต่ทางด้านศิลปกรรมได้ประยุกต์ นิยมลดทอนรายละเอียดและความซับซ้อนขององค์ประกอบตามอย่างไทย
ในช่วงหลัง พ.ศ. 2475 ถึงสงครามโลกครั้งที่สอง แนวคิดเรื่องความเป็นไทยเปลี่ยนศูนย์กลางจากสถาบันกษัตริย์ หันมาให้ความสำคัญกับพลเมือง โดยการสร้างวาทะกรรมความเป็นคนไทยที่เน้นอุปนิสัย คือ เป็นคนที่มีศิลปะไทย รักอิสรภาพ มีนิสัยใจคอที่รักความก้าวหน้า มุมานะอุตสาหะขยันหมั่นเพียร มีความสามัคคี แต่ไม่ขัดแย้งกับฐานคติเรื่องการจงรักภักดีต่อกษัตริย์และนับถือศาสนาพุทธ เมื่อเข้าสู่สงครามเย็น ความหมายของความเป็นไทย กลับมารวมศูนย์ทางความคิดที่การมีความจงรักภักดีต่อสถาบันกษัตริย์ เน้นย้ำว่าคนไทยต้องรู้ที่ต่ำที่สูง ไม่เบียดเบียนกัน รักการปกครองแบบไทย พูดภาษาไทย รู้วรรณคดีไทยและศิลปะไทย มีขนบธรรมเนียมและประเพณีแบบไทย
พ.ศ. 2558 รัฐบาลนำแนวคิด "2015 Discover Thainess" (ปีท่องเที่ยววิถีไทย) มาเป็นจุดเด่นการตลาดของการท่องเที่ยวประเทศไทย

**ลักษณะ**
ผู้หญิงไทยนุ่งผ้าถุงและห่มสไบ
ความเป็นไทย แบ่งได้เป็น 2 ลักษณะคือ ความเป็นไทยที่เป็นรูปธรรมหรือความเป็นไทยเชิงประจักษ์และความเป็นไทยที่มีลักษณะเป็นนามธรรมหรือความเป็นไทยทางใจ ความเป็นไทยทางวัตถุ ได้แก่ เสื้อผ้าเครื่องแต่งกาย เช่น ผ้าถุง ผ้าซิ่น โจงกระเบน สถาปัตยกรรม เช่น เรือนไทย เครื่องมือ เครื่องใช้ เช่น ไถ คราด กระบุง ของเล่น เช่น ตระกร้อ สะบ้า งานศิลปะต่าง ๆ เช่น เครื่องดนตรีไทย เพลงไทย เป็นต้น รวมถึงลักษณะทางพฤติกรรมทางกายและการพูด เช่น ความสุภาพอ่อนน้อม อ่อนน้อมถ่อมตน รักความสงบ ประนีประนอม เป็นมิตร ยิ้มแย้มแจ่มใส ส่วนความเป็นไทยทางใจ เช่น เรื่องค่านิยมที่ทำให้คนไทยไม่เคร่งครัด ความเชื่อต่าง ๆ
ความเป็นไทยที่เป็นที่รู้จักในต่างประเทศ เช่น อาหารไทย การนวดไทย ผ้าไทย และมวยไทย เป็นต้น
เอกลักษณ์ความเป็นไทยยังแบ่งออกได้เป็นแต่ละภาค ความเป็นไทยของภาคอีสาน เช่น การทอผ้า หมอลำ อาหารอีสาน ความเป็นไทยของภาคเหนือ เช่น เครื่องเงิน เครื่องเขิน ร่มบ่อสร้าง เสื้อม่อฮ่อม อาหารภาคเหนือ ความเป็นไทยของภาคใต้ เช่น ผ้าบาติก สวนยาง อาหารท้องถิ่นภาคใต้

**อ้างอิง**
หมวดหมู่:วัฒนธรรมไทย
หมวดหมู่:ชาตินิยมไทย
หมวดหมู่:ประวัติศาสตร์นิพนธ์ของประเทศไทย
ตำบลหนองคล้า

ตำบลหนองคล้า เป็นตำบลหนึ่งในอำเภอไทรงาม จังหวัดกำแพงเพชร แบ่งการปกครองออกเป็น 8 หมู่บ้าน ตำบลหนองคล้ามีองค์กรปกครองส่วนท้องถิ่น 1 แห่ง คือ องค์การบริหารส่วนตำบลหนองคล้า และมีพื้นที่ประมาณ 85.25 กิโลเมตร

**ประวัติ**
เดิมตำบลหนองคล้ามีอาณาเขตกว้างขวางอย่างมากและสภาพพื้นที่เป็นป่าไม้เกือบทั้งหมด โดยอยู่ในเขตของอำเภอพรานกระต่าย จังหวัดกำแพงเพชร ต่อมาในปี พ.ศ. 2484 ได้มีการโอนพื้นที่ตำบลหนองคล้ามาขึ้นกับอำเภอเมืองกำแพงเพชร เนื่องจากระยะทางที่ว่าการอำเภอเมืองกำแพงเพชรสะดวกต่อการติดต่อราชการ ในวันที่ 3 มิถุนายน พ.ศ. 2512 ได้มีการจัดตั้งตำบลไทรงามขึ้น โดยการแยกหมู่ที่ 7, 9, 10–13 ต่อมาในวันที่ 2 ตุลาคม 2522 จัดตั้งตำบลหนองทอง โดยแยกออกจากหมู่ที่ 4–9, 11, 13, 19, 20 และ 23 และในวันที่ 21 กรกฎาคม 2524 จัดตั้งตำบลมหาชัย โดยแยกออกจากหมู่ที่ 4–10 และ 14

**หมู่บ้านและประชากร**
พื้นที่ตำบลหนองคล้ามีประชากรทั้งหมด 5,181 คน โดยแบ่งเป็นประชากรชายทั้งหมด 2,618 คน และประชากรหญิงทั้งหมด 2,563 คน มีการแบ่งเขตการปกครองออกเป็น 8 หมู่บ้าน ดังนี้- หมู่ที่ 1 บ้านหนองคล้า- หมู่ที่ 2 บ้านวังโขน- หมู่ที่ 3 บ้านแม่บัว- หมู่ที่ 4 บ้านหัวยาง- หมู่ที่ 5 บ้านใหม่เจริญพร- หมู่ที่ 6 บ้านใหม่ท้ายวัง- หมู่ที่ 7 บ้านโปร่งตะคลอง- หมู่ที่ 8 บ้านวังสามัคคี

**การคมนาคม**
 1280 ทางหลวงแผ่นดินหมายเลข 1280 หรือ ถนนสายมหาชัย – ทุ่งสนุ่น- กพ.ถ 1-0015 ทางหลวงท้องถิ่นสาย กพ.ถ 1-0015 หรือ ถนนสายบ้านไทรงาม – บ้านวังโขน- กพ.ถ 80-012 ทางหลวงท้องถิ่นสาย กพ.ถ 80-012 หรือ ถนนสายบ้านใหม่เจริญพร – บ้านศรีบุญส่ง- กพ.ถ 80-003 ทางหลวงท้องถิ่นสาย กพ.ถ 80-003 หรือ ถนนสายบ้านวังโขน – บ้านหนองหัวควาย

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลหนองคล้า
หนองคล้า
หนองคล้า
หมวดหมู่:อำเภอไทรงาม
รัฐธรรมนูญฮังการี

กฎหมายพื้นฐานของฮังการี (ฮังการี: Magyarország alaptörvénye) เป็นรัฐธรรมนูญของประเทศของประเทศฮังการี ณ ปัจจุบัน ได้รับการรับรองโดยรัฐสภาเมื่อวันที่ 18 เมษายน ค.ศ. 2011 ซึ่งประกาศโดยประธานาธิบดี (Áder János) ในอีกหนึ่งสัปดาห์ต่อมา มีผลบังคับใช้ในวันที่ 1 มกราคม ค.ศ. 2012 เป็นรัฐธรรมนูญฉบับแรกของฮังการีที่รับรองในระบอบประชาธิปไตย หลังการเลือกตั้งโดยเสรี เอกสารดังกล่าวสืบทอดต่อจากรัฐธรรมนูญ ค.ศ. 1949 ซึ่งเดิมนำมาใช้ในการสถาปนาสาธารณรัฐประชาชนฮังการีเมื่อวันที่ 20 สิงหาคม ค.ศ. 1949 และแก้ไขเพิ่มเติมอย่างมาก เมื่อวันที่ 23 ตุลาคม ค.ศ. 1989 (หลังการล่มสลายของสหภาพโซเวียต) รัฐธรรมนูญ ค.ศ. 1949 เป็นรัฐธรรมนูญฉบับแรกของฮังการีที่เป็นลายลักษณ์อักษรถาวรและจนกระทั่งถูกแทนที่ มีเพียงประเทศฮังการีประเทศเดียวเท่านั้นในประเทศในกลุ่มยุโรปตะวันออกที่ไม่มีรัฐธรรมนูญใหม่ทั้งหมดหลังจากสิ้นสุดลัทธิคอมมิวนิสต์

**เนื้อหา**
กฎหมายพื้นฐานของฮังการีประกอบด้วยบทหลัก 6 บท
ภายในนี้ “รัฐ (Állam)” มี 14 บทย่อย และ “คำสั่งทางกฎหมายพิเศษ (Különleges jogrend)” มี 8 บทย่อย จำนวนบทความและหมายเลขของแต่ละบทแสดงไว้ในตารางด้านล่าง และบทหลัก "รัฐ" มีทั้งหมด 47 บทความ บทหลักของ "คำสั่งทางกฎหมายพิเศษ" ประกอบด้วยบทความทั้งหมด 8 บทความ

**อ้างอิง**
หมวดหมู่:ประเทศฮังการี
ฮ
วิกิพีเดีย:โครงการวิกิทวีปอเมริกาใต้

โครงการวิกินี้ก่อตั้งขึ้นเพื่อพัฒนาบทความเกี่ยวกับทวีปอเมริกาใต้ให้ดียิ่งขึ้นด้วยสปิริตความร่วมมืออันแรงกล้า หน้าโครงการนี้ได้รวบรวมคำแนะนำเกี่ยวกับการพัฒนาบทความเกี่ยวกับทวีปอเมริกาใต้

**แว่นขยาย ขอบข่ายงาน**
right
หน้าโครงการนี้รวบรวมคำแนะนำในการสร้างและปรับปรุงพัฒนาบทความที่เกี่ยวข้องกับทวีปอเมริกาใต้ ไม่ว่าจะเป็นเชิงประวัติศาสตร์ ภูมิศาสตร์ การเมืองการปกครอง เศรษฐกิจ ประชากร สังคมและวัฒนธรรม นอกจากนี้ ยังได้รวบรวมแหล่งข้อมูลที่ใช้ในการเขียนบทความด้วย พวกเรารู้สึกยินดีหากได้ร่วมมือกับโครงการวิกิอื่น ๆ เพื่อเพิ่มเติมข้อมูลในส่วนที่ขาดหายไป- ประเทศและดินแดน
** อาร์เจนตินา
** โบลิเวีย
** บราซิล
** ชิลี
** โคลอมเบีย
** เอกวาดอร์
** กายอานา
** ปารากวัย
** เปรู
** ซูรินาม
** อุรุกวัย
** เวเนซุเอลา
** อารูบา
** โบแนเรอ
** กือราเซา
** local

**สมาชิก**
ผู้ใดที่สนใจเข้าร่วมโครงการวิกิทวีปอเมริกาใต้ สามารถใส่กล่องข้อมูลด้านล่างนี้ในหน้าผู้ใช้ของคุณ แล้วคุณก็จะกลายเป็นหนึ่งในnobreak|ผู้ใช้ที่เข้าร่วมโครงการวิกิทวีปอเมริกาใต้

**บทความตัวอย่าง**

**บทความคัดสรร**
 FA จักรพรรดิเปดรูที่ 1 แห่งบราซิล- FA ประเทศเปรู

**บทความคุณภาพ**
 GA

**แม่แบบ แม่แบบ**

**ป้ายโครงการ**
บทความทวีปอเมริกาใต้ - ป้ายโครงการ ใส่ไว้ในหน้าพูดคุยของบทความเพื่อประเมินคุณภาพของบทความ (คัดสรร, คุณภาพ, ดี, พอใช้, โครง, รายชื่อ)
โดยคุณภาพของบทความในแต่ละระดับ มีเกณฑ์คร่าว ๆ ดังต่อไปนี้- ระดับคัดสรร บทความนี้ผ่านการคัดเลือกในโครงการบทความคัดสรร- ระดับคุณภาพ บทความนี้ผ่านการคัดเลือกในโครงการบทความคุณภาพ- ระดับดี บทความนี้มีเนื้อหาครอบคลุมส่วนสำคัญครบถ้วนในทุกด้าน มีรูปแบบที่ดูเหมาะสม แต่รูปแบบและการใช้ภาษา อาจยังต้องการปรับปรุง- ระดับพอใช้ บทความนี้มีเนื้อหาพอใช้ แต่ขาดเนื้อหาสำคัญในบทความ หรือมีเนื้อหาหรือสื่อที่ไม่เข้ากับบทความ ควรจะมีการปัดกวาดบทความโดยรวม- ระดับโครง บทความนี้มีเนื้อหาที่กำลังเขียนหรือพัฒนา และยังขาดแหล่งอ้างอิงที่น่าเชื่อถือ- ระดับรายชื่อ บทความนี้มีเนื้อหาที่มีลักษณะเป็นรายชื่อ- บทความทวีปอเมริกาใต้ ไม่แน่ใจว่าบทความนี้อยู่ในระดับใด ทั้งนี้อาจมีรูปแบบที่ไม่เป็นสารานุกรม ต้องการตรวจแก้การใช้ภาษา หรือมีเนื้อหาน้อยมาก ซึ่งจะมีป้ายติดไว้ด้านบนแต่ละบทความ- ระดับหมวดหมู่ หน้านี้เป็นหมวดหมู่ที่เกี่ยวข้องกับโครงการ

**Categories หมวดหมู่**

**โครงการวิกิพี่น้อง**
 โครงการวิกิทวีปยุโรป- โครงการวิกิแอฟริกา- โครงการวิกิโอเชียเนีย- โครงการวิกิทวีปเอเชีย- โครงการวิกิทวีปอเมริกาเหนือ

**แหล่งข้อมูล แหล่งข้อมูล==
หมวดหมู่:วิดีโอเกมจูราสสิค พาร์ค

หมวดหมู่:ไดโนเสาร์ในวิดีโอเกม
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมเกี่ยวกับการโคลน
อักษรฏากรี

อักษรฏากรี (टाकरी, Tākri) เป็นอักษรสระประกอบชนิดหนึ่งในตระกูลอักษรพราหมีซึ่งเคยใช้เขียนหลายภาษาทางแถบเทือกเขาหิมาลัยตะวันตก เช่น ภาษาโฑครี มีการเขียนจากซ้ายไปขวา

**ยูนิโคด**

**อ้างอิง**
หมวดหมู่:อักษรในตระกูลอักษรพราหมี
หมวดหมู่:ระบบการเขียนในทวีปเอเชีย
วัดช้างรอบ (จังหวัดกำแพงเพชร)

วัดช้างรอบ เป็นโบราณสถานร้างขนาดใหญ่ ตั้งอยู่บนเนินเขาลูกรังภายในอุทยานประวัติศาสตร์กำแพงเพชรเขตนอกกำแพงเมืองหรือเขตอรัญญิก ตำบลหนองปลิง อำเภอเมืองกำแพงเพชร จังหวัดกำแพงเพชร คาดว่าสร้างขึ้นในช่วงประมาณพุทธศตวรรษที่ 21
สิ่งก่อสร้างสำคัญ คือ เจดีย์ประธานทรงระฆังขนาดใหญ่ มีรูปแบบเจดีย์ช้างล้อมในศิลปะสุโขทัย เจดีย์ประธานประกอบด้วยฐานประทักษิณสี่เหลี่ยมขนาดใหญ่ ฐานเจดีย์กว้าง 31 เมตร มีบันไดอยู่ที่กลางด้านทั้งสี่ เพื่อใช้ขึ้นไปถึงลานด้านบนหรือลานประทักษิณ บริเวณผนังฐานสี่เหลี่ยมของเจดีย์ประธานประดับประติมากรรมรูปช้างปูนปั้นจำนวน 68 เชือก ปรากฏเฉพาะส่วนหัวและสองขาหน้าโผล่พ้นจากฐานประทักษิณ ชานบันไดแต่ละด้านประดับสิงห์และทวารบาลปูนปั้นแต่ชำรุดเสียหายไปจนเกือบหมด ด้านข้างของลานก่อเป็นกำแพงเตี้ย ๆ ด้วยอิฐ เชื่อมต่อระหว่างซุ้มประตูแต่ละทิศ ตรงมุมมีฐานเจดีย์เล็ก ๆ ส่วนยอดหักสันนิษฐานว่าเป็นเจดีย์ทรงกลีบมะเฟือง
ด้านหน้าเจดีย์ประธานมีฐานวิหารรูปสี่เหลี่ยมผืนผ้า มีมุขทั้งด้านหน้าและด้านหลัง ภายในวิหารยังปรากฏแนวแท่นอาสนสงฆ์และฐานประดิษฐานพระประธาน องค์พระประธานชำรุดหักพัง เสารับเครื่องบนและหลังคาเป็นเสาศิลาแลงสี่เหลี่ยม อุโบสถอยู่เยื้องวิหารไปทางเหนือเหลือเฉพาะฐานขนาดเล็ก มีใบเสมาปักโดยรอบอุโบสถ

**อ้างอิง**
ช้างรอบ
หมวดหมู่:อุทยานประวัติศาสตร์กำแพงเพชร
หมวดหมู่:โบราณสถานในจังหวัดกำแพงเพชร
ซาไกมินาโตะ

ซาไกมินาโตะ (Sakaiminato-shi) เป็นนครในจังหวัดทตโตริ ประเทศญี่ปุ่น

**ประวัติ**
พระราชกฤษฎีกาในเดือนกรกฎาคม ค.ศ. 1899 จัดให้เมืองซาไกเป็นท่าเปิดสำหรับการค้าให้กับสหรัฐและสหราชอาณาจักร

**เศรษฐกิจ**
ท่าเรือเดินทะเลของซาไกมินาโตะมีประวัติยาวนานในฐานะท่าเรือเดินทะเลของภูมิภาคซันอิง หลังสงครามโลกครั้งที่สอง นครนี้ทำหน้าที่เป็นฐานอุตสาหกรรมการประมงของญี่ปุ่นตะวันตกทั้งหมด ทำให้การแปรรูปผลิตภัณฑ์จากทะเลกลายเป็นอุตสาหกรรมหลักในนครนี้

**เมืองพี่น้อง**
ซาไกมินาโตะเป็นเมืองพี่น้องกับเมืองดังนี้:
*CHN หุนชุน ประเทศจีน
*NKO ว็อนซัน ประเทศเกาหลีเหนือ

**อ้างอิง**

**แหล่งข้อมูลอื่น**
ซาไกมินาโตะ-  เว็บไซต์ทางการของนครซาไกมินาโตะ ja-  เว็บไซต์ทางการของนครซาไกมินาโตะ date=2012-06-18  en
หมวดหมู่:นครในจังหวัดทตโตริ
หมวดหมู่:เมืองท่าในประเทศญี่ปุ่น
อักษรขุทาพาที

อักษรขุทาพาที (खुदाबादी, Khudabadi) หรือ อักษรขุทาวาที (Khudawadi) เป็นอักษรในตระกูลอักษรพราหมี ใช้เขียนภาษาสินธ์ ประกอบไปด้วย พยัญชนะ 37 ตัว สระ 10 ตัว และเครื่องหมายเสริมสัทอักษร 9 ตัว
อักษรขุทาพาที

**อักษรขุทาพาทีในคอมพิวเตอร์**

**อ้างอิง**
หมวดหมู่:ระบบการเขียน
หมวดหมู่:ภาษาในประเทศปากีสถาน
หมวดหมู่:อักษรในตระกูลอักษรพราหมี
หมวดหมู่:แคว้นสินธ์
วัดราษฎร์บำรุง (อำเภอบางปลาม้า)

วัดราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่กองดิน อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 24 ไร่ 1 งาน 28 ตารางวา มีที่ธรณีสงฆ์ จำนวน 5 แปลง เนื้อที่ 127 ไร่ 3 งาน 46 ตารางวา
วัดราษฎร์บำรุงตั้งวัดเมื่อ พ.ศ. 2459 เดิมเรียกว่า วัดบ่อหัวกรวด มีนายยอดกับนางดา จันทร์ตรี และนายนามกับนางอ่อน จันทร์ตรี บริจาคที่ดินเพื่อสร้างวัด ภายหลังเปลี่ยนชื่อมาเป็น "วัดราษฎร์บำรุง" วัดได้รับพระราชทานวิสุงคามสีมา เมื่อ พ.ศ. 2471 เขตวิสุงคามสีมา กว้าง 80 เมตร ยาว 120 เมตร
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 22 เมตร สร้างเมื่อ พ.ศ. 2472 เป็นอาคารคอนกรีตเสริมเหล็ก ศาลาการเปรียญ กว้าง 50 เมตร ยาว 100 เมตร เป็นอาคารคอนกรีตเสริมเหล็ก ศาลาอเนกประสงค์ กว้าง 11 เมตร ยาว 20.50 เมตร สร้างเมื่อ พ.ศ. 2424 เป็นอาคารคอนกรีตเสริมเหล็ก หอสวดมนต์ กว้าง 6 เมตร ยาว 34 เมตร สร้างเมื่อ พ.ศ. 2523 เป็นอาคารคอนกรีตเสริมเหล็กทรงไทย 2 ชั้น และกุฏิสงฆ์ จำนวน 13 หลัง เป็นอาคารครึ่งตึกครึ่งไม้ 

**รายนามเจ้าอาวาส**
 พระพุฒ ทัศนสุวรรณ พ.ศ. 2459–2461- พระช้อน ธมฺมสโร พ.ศ. 2462–2464- พระผ่าน ธมฺมสาโร พ.ศ. 2465–2494- พระครูกัลยาสุทธิคุณ พ.ศ. 2495–2543- พระครูสุวรรณประภัสสร (บรรเจิด ปภสฺสโร) พ.ศ. 2543–2549- พระครูอนุกูลสุวรรณกิจ (สมนึก กุลวฑฺฒโน) พ.ศ. 2559–2564- พระอธิการ นันทวัฒน์ ธนปญฺโญ พ.ศ. 2564–ปัจจุบัน

**อ้างอิง**
ราษฎร์บำรุง
อักษรมหาชนี

อักษรมหาชนี (Mahājanī, महाजनी) เป็นอักษรในตระกูลอักษรพราหมีชนิดหนึ่งที่เคยใช้กันในอินเดียตอนเหนือ โดยใช้เขียนในเชิงพาณิชย์และบันทึกในภาษามาร์วารี ฮินดี และปัญจาบ

**ภาพรวม**
อักษรมหาชนีเคยใช้กันในหมู่พ่อค้าในภาคการเงินและการจัดจำหน่ายในทางตะวันตกเฉียงใต้ของรัฐราชสถาน
เป็นระบบตัวอักษรที่เน้นให้สามารถเขียนได้อย่างรวดเร็วเพื่อนำไปใช้ในเชิงพาณิชย์ได้ ครั้งหนึ่งเคยใช้กันอย่างแพร่หลาย แต่ในปัจจุบันการใช้ได้ลดลงมากแต่ก็ยังไม่ได้หายไปจนหมด

**ตัวอักษร**
800px

**ยูนิโคด**
ได้มีการเพิ่มอักษรนี้เข้าไปในช่วง U+11150 – U+1117F ในยูนิโคด เวอร์ชัน 7.0 ในปี 2014  

**อ้างอิง**
หมวดหมู่:อักษรในตระกูลอักษรพราหมี
หมวดหมู่:ระบบการเขียนในทวีปเอเชีย
วัดกลาง (จังหวัดสุพรรณบุรี)

วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกคราม อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 11 ไร่ 23 ตารางวา 
วัดกลาง หรือ วัดกลางบางปลาม้า เป็นวัดเก่าแก่ที่เชื่อกันว่าเป็นวัดที่มีความรุ่งเรืองวัดหนึ่งในสมัยกรุงศรีอยุธยา ได้เปลี่ยนชื่อเป็น วัดสวนป่าปฏิบัติธรรม (วัดกลาง) เมื่อราวปี พ.ศ. 2441 ต่อมาหลังจากที่มีถนนสาย 340 (สุพรรณบุรี-บางบัวทอง-ลาดหลุมแก้ว) ตัดผ่านด้านหลังวัด ทำให้พื้นที่บริเวณที่เป็นสวนป่าอยู่คนละฟากถนนกับอุโบสถและศาลาการเปรียญ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558
อาคารเสนาสนะที่สำคัญ ได้แก่ อุโบสถหลังเก่า กว้าง 8.50 เมตร ยาว 15 เมตร อุโบสถหลังใหม่กว้าง 10 เมตร ยาว 20 เมตร ศาลาการเปรียญ กว้าง 23 เมตร ยาว 40 เมตร สร้างเมื่อ พ.ศ. 2510 หอสวดมนต์ กว้าง 10 เมตร ยาว 15 เมตร กุฏิสงฆ์ จำนวน 6 หล้ง วิหาร กว้าง 7 เมตร ยาว 13 เมตร และศาลาอเนกประสงค์ กว้าง 13 เมตร  ยาว 28 เมตร ปูชนียวัตถุที่สำคัญ ได้แก่ พระพุทธรูปสลักด้วยหินทรายแดงและหินครกเขียว และเจดีย์บรรจุพระบรมธาตุ บริเวณห้องโถงในเจดีย์วาดภาพพุทธประวัติ ส่วนระเบียงรอบโถงภายในองค์เจดีย์วาดฉากนรกและเขียนกำกับว่าการลงทัณฑ์แต่ละอย่างเกิดจากพฤติกรรมอะไร 

**รายนามเจ้าอาวาส**
 พระอธิการเขียว พ.ศ. 2441–2445         - พระอธิการช้าง พ.ศ. 2446–2449- พระอธิการยศ พ.ศ. 2450–2460         - พระครูสุขพรหมศร พ.ศ. 2461–2482- พระอธิการมา โชติโก พ.ศ. 2483–2504         - พระวิมลภาวนานุสิฐ พ.ศ. 2505–ปัจจุบัน

**อ้างอิง**
กลาง
หมวดหมู่:โบราณสถานในจังหวัดสุพรรณบุรี
กวอดอวอ (เทศมณฑลลิปนอ)

กวอดอวอ (Głodowo, o; Loden) เป้นหมู่บ้านในเทศบาลลิปนอ เทศมณฑลลิปนอ จังหวัดกูยาวือ-ปอมอแช ประเทศโปแลนด์ หมู่บ้านนี้อยู่ทางตะวันออกเฉียงใต้ของลิปนอประมาณ 0 และทางตะวันออกเฉียงใต้ของทอรูน abbr=off

**อ้างอิง**
หมวดหมู่:หมู่บ้านในเทศมณฑลลิปนอ
อักษรโขชกี

อักษรโขชกี (خوجڪي (อักษรอาหรับ) खोजकी  (อักษรเทวนาครี)) เป็นอักษรที่ใช้เขียนภาษากัจฉ์ และภาษาสินธ์ ใช้ในกลุ่มชาวสินธ์ในอินเดียและปากีสถาน

**อ้างอิง**
หมวดหมู่:ระบบการเขียน
กวอดอวอ (จังหวัดมาซอฟแช)

กวอดอวอ (Głodowo, o) เป็นหมู่บ้านในเทศบาล Pułtusk เทศมณฑล Pułtusk จังหวัดมาซอฟแช ประเทศโปแลนด์ โดยตั้งอยู่ทางเหนือของ Pułtusk ประมาณ 0 และทางเหนือของวอร์ซอ abbr=off

**อ้างอิง**
หมวดหมู่:หมู่บ้านในเทศมณฑล Pułtusk
กวอดอวอ (เทศมณฑลสวุปสก์)

กวอดอวอ (Głodowo, o; Gloddow) เป็นหมู่บ้านในเทศบาลดัมนิตซา เทศมณฑลสวุปสก์ จังหวัดปอมอแช ประเทศโแลนด์ หมู่บ้านนี้ตั้งอยู่ทางเหนือของดัมนิตซาประมาณ 0 ทางตะวันออกเฉียงเหนือของสวุปสก์ abbr=off และทางตะวันตกของกดัญสก์ เมืองหลักของจังหวัด abbr=off

**อ้างอิง**
หมวดหมู่:หมู่บ้านในเทศมณฑลสวุปสก์
อักษรโฑครี

ตารางอักษรในอักษรโฑครี
อักษรโฑครี (डोगरी, ḍogrī) มีอีกชื่อว่า นาเมโฑคราอักขร (โฑครี: नमें डोगरा अक्खर, ISO: Namēṁ Ḍōgrā Akkhar, สัทอักษร: nəmẽː ɖoːgɾaː əkːʱəɾ) เป็นอักษรที่ใช้เขียนภาษาโฑครีในชัมมูและกัศมีร์ทางตอนเหนือของอนุทวีปอินเดีย

**ประวัติ**
อักษรโฑครีได้รับการประดิษฐ์ขึ้นตามคำสั่งของมหาราชา รณพีร์ สิงห์ แห่งชัมมูและกัศมีร์ โดยเป็นอักษรที่ดัดแปลงจากโฑคราอักขรเก่าที่เป็นอักษรฏากรีรูปแบบชัมมูตัวอย่างอักษรโฑครี

**ความพยายามในการฟื้นฟู**
มีการจัดตั้งป้ายในอักษรโฑครีขึ้นที่สถานีรถไฟชัมมูตาวี อย่างไรก็ตาม ในปัจจุบันภาษาโฑครีได้ใช้อักษรเทวนาครีแทนอย่างเป็นทางการแล้ว

**ยูนิโคด**
อักษรโฑครีได้รับการบรรจุลงในบล็อกยูนิโคดของยูนิโคดเมื่อเดือนมิถุนายน ค.ศ. 2018 (รุ่น 11.0). 
บล็อกยูนิโคดนี้มีชื่อว่า โฑครา ซึ่งอยู่จุดที่ U+11800–U+1184F และมี 60 อักษร:

**อ้างอิง**

**แหล่งข้อมูลอื่น**
  Dogri at Omniglot
หมวดหมู่:อักษรในตระกูลอักษรพราหมี
หมวดหมู่:ระบบการเขียนในทวีปเอเชีย
อักษรไภกษุกี

อักษรไภกษุกี (भैक्षुकी, ไภกษุกี: 𑰥𑰹𑰎𑰿𑰬𑰲𑰎𑰱) เป็นอักษรชนิดหนึ่งในตระกูลอักษรพราหมี ใช้ในช่วงประมาณศตวรรษที่ 11 ถึง 12 เพื่อเขียนภาษาสันสกฤต มีลักษณะเด่นคือเป็นหัวลูกศร เคยใช้กันในทิเบตอย่างน้อยประมาณ 3 ศตวรรษ จารึกที่ใช้อักษรชนิดนี้ส่วนใหญ่พบได้ในในรัฐพิหารและรัฐเบงกอลตะวันตกของอินเดีย และในบางภูมิภาคของบังกลาเทศ

**ยูนิโคด**
ตัวอักษรไภกษุได้รับการเพิ่มลงในยูนิโคดเวอร์ชัน 9.0 ในเดือนมิถุนายน 2016

**อ้างอิง**
ไภกษุกี
ไภกษุกี
ไภกษุกี
หมวดหมู่:อักษรที่มีรหัส ISO 15924
เร็น

เร็น อาจหมายถึง- เร็น (นักร้อง) ชื่อเกาหลีว่า ชเว มิน-กี นักร้องและนักแสดงชาวเกาหลี- เร็ง เมงูโระ นักร้องและนักแสดงชาวญี่ปุ่น

**ตัวละคร**
 เร็น ตัวละครจากเรื่องพอได้เกิดใหม่เป็นองค์ชายลําดับที่เจ็ด ก็เพื่อเรียนเวทให้สนุก- เร็น หรือ เร็นจิ ตัวละครจากเรื่องโปเกมอน- เร็น อะคาสุกิ ตัวละครจากเรื่องแฟรี่เทล ศึกจอมเวทอภินิหาร- เร็น วัลฮาลา ตัวละครจากเรื่องเบย์เบลดเบิสต์- ซึรูกะ เร็น ตัวละครจากเรื่องสคิปบีท!- ไคโล เร็น ตัวละครจากเรื่องสตาร์ วอร์ส- เต๋า เร็น ตัวละครจากเรื่องราชันย์แห่งภูต- ซึซึงาโมริ เร็น ตัวละครจากเรื่องการ์ดไฟท์
แวนการ์ด- โทบาริ เร็น ตัวละครจากเรื่องดิจิมอนครอสวอร์ส- สึคิคาเงะ เร็น ตัวละครจากเรื่องอินาสึมะอีเลฟเวน เอย์ยูทาจิ โนะ วิกตอรี่โรด
หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาญี่ปุ่น
หมวดหมู่:นามสกุล
หมวดหมู่:นามสกุลจีน
กวอดอวอ

กวอดอวอ (Głodowo) อาจหมายถึง- กวอดอวอ (เทศมณฑลสวุปสก์)- กวอดอวอ (เทศมณฑลลิปนอ)- กวอดอวอ (จังหวัดมาซอฟแช)
ไดเซ็ง (จังหวัดทตโตริ)

ไดเซ็ง (Daisen-chō) เป็นเมืองที่ตั้งอยู่ในอำเภอไซฮากุ จังหวัดทตโตริ ประเทศญี่ปุ่น จากข้อมูลเมื่อวันที่ 1 มิถุนายน 2016 ไดเซ็งมีประชากรประมาณ 16,357 คน ความหนาแน่นประชากร 86.2 คนต่อตารางกิโลเมตร มีพื้นที่ทั้งหมด mi2 เมืองนี้เป็นที่รู้จักจากเขาไดเซ็ง ซึ่งเป็นภูเขาที่สุดที่สุดในภูมิภาคชูโงกุ เขาไดเซ็งเคยเป็นศูนย์กลางการปฏิบัติธรรมของศาสนาชินโตและศาสนาพุทธมาแต่ก่อน และที่เมืองไดเซ็งนี้ยังมีแหล่งทรัพย์สินทางวัฒนธรรมของญี่ปุ่นที่ได้รับการขึ้นทะเบียนเป็นจำนวนมาก

**ภูมิศาสตร์**
ไดเซ็งตั้งอยู่ทางทิศตะวันตกของอำเภอไซฮากุ อาณาเขตทางทิศเหนือของเมืองมีชายฝั่งทะเลญี่ปุ่นเป็นแนวยาว ส่วนพื้นที่บนดินมีอาณาเขตครอบคลุมไปจนถึงเขาไดเซ็ง มีแม่น้ำอามิดะไหลไปทางทิศเหนือสู่ทะเลญี่ปุ่น และก่อตัวเป็นสามเหลี่ยมตะกอนน้ำพาในเขตเมืองไดเซ็ง

**ประวัติศาสตร์**
เมืองไดเซ็งก่อตั้งขึ้นเมื่อวันที่ 28 มีนาคม 2005 จากการควบรวมของเมืองนากายามะ (Nakayama-chō) และเมืองนาวะ (Nawa-chō) ในอำเภอไซฮากุ

**เมืองพี่น้อง**
เมืองไดเซ็งเป็นเมืองพี่น้องกับนครเทอแมคิวลา (Temecula) รัฐแคลิฟอร์เนีย

**อ้างอิง**

**แหล่งข้อมูลอื่น**
 Daisen (Tottori)-   ja-  Daisen guide
หมวดหมู่:เมืองในจังหวัดทตโตริ
ไดเซ็ง

ไดเซ็ง อาจหมายถึง
*เขาไดเซ็ง (大山) ในจังหวัดทตโตริ ประเทศญี่ปุ่น
*ไดเซ็ง (จังหวัดทตโตริ) (大山町) เมืองในจังหวัดทตโตริ ประเทศญี่ปุ่น
*ไดเซ็ง (จังหวัดอากิตะ) (大仙市) นครในจังหวัดอากิตะ ประเทศญี่ปุ่น
อักษรปรัจลิต

เปรียบเทียบอักษรปรัจลิตและอักษรอื่ ๆ ที่เคยใช้ในเนปาล
อักษรปรัจลิตที่ใช้ในหัวจดหมายของสภาธุรกิจเนปาลในลาซ่า ค.ศ. 1958
ไฟล์:Letter_in_nepal_script.jpg|thumb|252x252px| จดหมายในภาษาเนวาร์ เขียนด้วยอักษรปรัจลิต ลงวันที่ 7 พฤษภาคม ค.ศ. 1924 ซึ่งถูกส่งจากลาซ่าไปยังกาฐมาณฑุ
อักษรปรัจลิตเนปาล (𑐥𑑂𑐬𑐔𑐮𑐶𑐟 𑐣𑐾𑐥𑐵𑐮) เป็นเป็นอักษรสระประกอบชนิดหนึ่งในตระกูลอักษรพราหมี พัฒนามาจากอักษรเนปาล ใช้เพื่อเขียนภาษาเนวาร์ สันสกฤต และบาลี อักษรนี้ยังคงใช้อยู่ในสิ่งพิมพ์ต่าง ๆ รวมถึง Sikkim Herald กระดานข่าวของรัฐบาลสิกขิม (ฉบับภาษาเนวาร์) 

**พยัญชนะ**
500x500px

**สระ**
500x500px

**สัญลักษณ์**
500x500px

**ตัวเลข**
500x500px

**ยูนิโคด**
อักษรปรัจลิตได้ถูกเพิ่มลงในยูนิโคด เวอร์ชัน 9.0 ในเดือนมิถุนายน ค.ศ. 2016
บล็อกยูนิโคดสำหรับอักษรปรัจลิตอยู่ในช่วง คือ U+11400 – U+1147F ใช้ชื่อว่า Newa

**อ้างอิง**

**บรรณานุกรม**
 ISBN=99933-34-36-7 ครอบคลุมเรื่องการพัฒนาอักษรปรัจลิต, อักษรรัญชนา และอักษรภูชิโมล, การใช้งานในปัจจุบัน, ข้อมูลเกี่ยวกับรูปแบบและการเขียนอักษร- url-status=dead

**แหล่งข้อมูลอื่น**
  ScriptSource – อักษรปรัจลิตเนปาล-  ฟอนต์ สำหรับอักษรปรัจลิต, อักษรรัญชนา และอักษรภูชิโมล-  Noto Sans Newa (GitHub) – แบบอักษรโนโตสำหรับ Newa
หมวดหมู่:อักษรที่มีรหัส ISO 15924
หมวดหมู่:อักษรในตระกูลอักษรพราหมี
หมวดหมู่:ระบบการเขียนในทวีปเอเชีย
อักษรคุญชลาโคณฑี

อักษรคุญชลาโคณฑี (𑵶𑶍𑶕𑶀𑵵𑶊 𑵶𑶓𑶕𑶂𑶋 𑵵𑶋𑶅𑶋, Gunjala Gondī Lipi) คืออักษรที่ใช้เขียนภาษาโคณฑีซึ่งค้นพบที่หมู่บ้านคุญชลาในรัฐเตลังคานาทางตอนใต้ของอินเดีย มีลักษณะคล้ายคลึงกับอักษรโมฑี
ภาษาโคณฑีเป็นภาษาในตระกูลภาษาดราวิเดียน ที่มีประชากรพูดราว 2 ล้านคน ซึ่งโดยทั่วไปมักจะเขียนด้วยอักษรเทวนาครีหรืออักษรเตลูกู ส่วนอักษรคุญชลาโคณฑีนั้นเป็นอักษรเก่าไม่ได้ใช้ในปัจจุบันนี้
อักษรนี้ได้รับการค้นพบที่หมู่บ้านคุญชลา (Gunjala) ในปี 2008 และต่อมาจึงได้มีการพัฒนาฟอนต์สำหรับใช้ในคอมพิวเตอร์ขึ้นมาในปี 2014 โดยคนทลิต และศูนย์วิจัยชนพื้นเมืองของมหาวิทยาลัยไฮเดอราบาดในไฮเดอราบาด รัฐเตลังคานาของอินเดีย
ตัวอักษรนี้ได้รับการบรรจุลงในยูนิโคดรุ่น 11.0 ช่วงรหัส U+11D60 – U+11DAF ในเดือนมิถุนายน 2018 มีทั้งหมด 63 ตัว

**อ้างอิง**
หมวดหมู่:อักษรในตระกูลอักษรพราหมี
หมวดหมู่:ระบบการเขียนในทวีปเอเชีย
คาร์ลอส

คาร์ลอส สามารถหมายถึง

**ชื่อบุคคล**
 คาร์ลอส (Carlos)- คาร์ลอส (Karlos)- คาร์ลอส การ์เซีย ประธานาธิบดีคนที่ 8 ของฟิลิปปินส์

**ตัวละครในบันเทิงคดี**
 คาร์ลอส - ตัวละครจากเรื่องล่าขุมทรัพย์สุดขอบฟ้า- คาร์ลอส ริเวียร่า - ตัวละครจากเรื่องโจ สิงห์สังเวียน- คาร์ลอส คาซากรานเด้ - ตัวละครจากเรื่องเดอะลาวด์เฮาส์และเดอะคาซากรานเด้ส์- คาร์ลอส "ซีเจ" คาซากรานเด้ จูเนียร์ - ตัวละครจากเรื่องเดอะลาวด์เฮาส์และเดอะคาซากรานเด้ส์

**ดูเพิ่ม**
 คาร์ล
หมวดหมู่:หน้าแก้ความกำกวมชื่อบุคคล
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลสเปน
หมวดหมู่:นามสกุลโปรตุเกส
องค์การบริหารส่วนตำบลลาดน้ำเค็ม

องค์การบริหารส่วนตำบลลาดน้ำเค็ม เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลลาดน้ำเค็ม ตำบลโคกช้าง รวมทั้งพื้นที่ทั้งหมดของหมู่ที่ 2 และพื้นที่บางส่วนของหมู่ที่ 1–3, 5–11 ตำบลผักไห่ (เฉพาะนอกเขตเทศบาลเมืองผักไห่) อำเภอผักไห่ จังหวัดพระนครศรีอยุธยา เดิมได้รับการจัดตั้งเป็นสภาตำบลลาดน้ำเค็มใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลลาดน้ำเค็มเมื่อวันที่ 25 ธันวาคม พ.ศ. 2539
ต่อมาในวันที่ 15 กันยายน พ.ศ. 2547 กระทรวงมหาดไทยให้ยุบสภาตำบลผักไห่และสภาตำบลโคกช้าง รวมเข้ากับพื้นที่องค์การบริหารส่วนตำบลลาดน้ำเค็ม ทำให้เขตองค์การบริหารส่วนตำบลลาดน้ำเค็มครอบคลุมพื้นที่ตำบลลาดน้ำเค็ม ตำบลโคกช้าง และตำบลผักไห่ (เฉพาะส่วนนอกเขตเทศบาลเมืองผักไห่)

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลลาดน้ำเค็ม date=2022-02-04 
ลาดน้ำเค็ม
หมวดหมู่:อำเภอผักไห่
องค์การบริหารส่วนตำบลบ้านโพ

บ้านโพ เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลบ้านโพและตำบลขนอนหลวง ในอำเภอบางปะอิน จังหวัดพระนครศรีอยุธยา เป็นที่ตั้งของสถานีรถไฟบ้านโพในเส้นทางรถไฟสายชานเมืองและทางรถไฟสายเหนือ

**ที่ตั้งและอาณาเขต**
องค์การบริหารส่วนตำบลบ้านโพ มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับองค์การบริหารส่วนตำบลเกาะเรียน (อำเภอพระนครศรีอยุธยา)- ทิศตะวันออก ติดต่อกับเทศบาลเมืองบ้านกรด และองค์การบริหารส่วนตำบลบ้านหว้า- ทิศใต้ ติดต่อกับเทศบาลตำบลปราสาททอง- ทิศตะวันตก ติดต่อกับองค์การบริหารส่วนตำบลบ้านแป้ง องค์การบริหารส่วนตำบลวัดยม เทศบาลตำบลตลาดเกรียบ และองค์การบริหารส่วนตำบลบางประแดง

**ประวัติ**
เดิมพื้นที่มีฐานะเป็นสภาตำบลบ้านโพใน พ.ศ. 2516 ก่อนที่ พ.ศ. 2538 สภาตำบลบ้านโพมี 9 หมู่บ้าน พื้นที่ 7.95 ตารางกิโลเมตร ประชากร 2,767 คน และ 580 ครัวเรือน กระทรวงมหาดไทยจึงพิจารณาให้สภาตำบลบ้านโพอยู่ในเงื่อนไขที่จะจัดตั้งเป็นองค์การบริหารส่วนตำบลได้ สภาตำบลบ้านโพ จึงได้รับการจัดตั้งเป็นองค์การบริหารส่วนตำบลบ้านโพ ในปี พ.ศ. 2539
ต่อมาในปี พ.ศ. 2546 กระทรวงมหาดไทยได้พิจารณาให้องค์การบริหารส่วนตำบลขนอนหลวงที่มีประชากรเพียง 1,676 คน และมี 413 ครัวเรือน ควบรวมพื้นที่เข้ากับองค์การบริหารส่วนตำบลบ้านโพในวันที่ 15 กันยายน พ.ศ. 2547 เนื่องจากมีประชากรและรายได้ไม่เพียงพอต่อการเป็นองค์การบริหารส่วนตำบล โดยการควบรวมนี้ทำให้องค์การบริหารส่วนตำบล มีพื้นที่เพิ่มจากเดิม 7.95 ตารางกิโลเมตร ได้รับพื้นที่องค์การบริหารส่วนตำบลขนอนหลวงมาทั้งหมด 5.60 ตารางกิโลเมตร รวมเป็น 13.56 ตารางกิโลเมตร

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลบ้านโพ
บ้านโพ
หมวดหมู่:อำเภอบางปะอิน
โองะ

โองะ เป็นนครในจังหวัดอากิตะ ประเทศญี่ปุ่น เมืองนี้มีประชากรประมาณ 26,930 คน (ณ วันที่ 30 พฤศจิกายน พ.ศ. 2562) และมีความหนาแน่นของประชากร 110 คนต่อกม.² มีพื้นที่ทั้งหมดของเมืองคือ 240.80 ตารางกิโลเมตร (92.97 ตารางไมล์) 

**ภูมิศาสตร์**
โองะตั้งอยู่บนคาบสมุทรโองะทางตะวันตกเฉียงเหนือของจังหวัดอากิตะ ทางทิศเหนือและใต้ล้อมรอบด้วยทะเลญี่ปุ่น เมืองส่วนใหญ่อยู่ในเขตอุทยานแห่งชาติโองะ 

**ประชากร**
ประชากรของโองะสูงสุดในช่วงทศวรรษที่ 1950 และลดลงตั้งแต่นั้นมา 

**ภูมิอากาศ**
โองะมีภูมิอากาศแบบอบอุ่นชื้นซึ่งภูมิอากาศของโองะแตกต่างจากจังหวัดอื่น ๆ ซึ่งได้รับอิทธิพลกระแสน้ำญี่ปุ่นโดยตรงเนื่องจากมีสภาพเป็นคาบสมุทร ฤดูหนาวและฤดูร้อนมีอากาศอบอุ่นถึงเย็น อุณหภูมิอยู่ที่ -14 ถึง 35 องศาเซลเซียส

**ประวัติ**
พื้นที่ของโองะในปัจุบันเคยเป็นส่วนหนึ่งของจังหวัดเดวะซึ่งถูกยึดครองโดยตระกูลซาตาเกะในสมัยเอโดะภายใต้รัฐบาลโชกุนโทกูงาวะ  หมู่บ้านฟุนากาวะก่อตั้งขึ้นจากการจัดตั้งระบบเทศบาลสมัยใหม่เมื่อวันที่ 1 เมษายน ค.ศ. 1889 และกลายเป็นเมืองฟุนากาวามินาโตะเมื่อวันที่ 24 ตุลาคม ค.ศ. 1894 โองะถูกก่อตั้งขึ้นเมื่อวันที่ 31 มีนาคม ค.ศ. 1954 โดยการรวมเมืองฟุนากาวะมินาโตะกับหมู่บ้านใกล้เคียงสี่แห่ง 

**วัฒนธรรม == 
นามาฮาเกะ
โองะมีชื่อในด้านเทศกาลนามาฮาเกะซึ่งเป็นงานประเพณีที่จัดขึ้นในวันตรุษญี่ปุ่น ซึ่งจะเป็นลุ่มผู้ชายที่แต่งตัวใส่หน้ากากและเสื้อฟางในเวลากลางคืนคล้ายเทพเจ้าที่เรียกว่า "นามาฮาเกะ" 

**อ้างอิง**
หมวดหมู่:นครในจังหวัดอากิตะ
แม่แบบ:Collapsible list/testcases

== Expand**

**Long title example**

**Long title example w/ bullets**

**Republic of India**

**:Template:Neuropsychology / :template:Sidebar with collapsible lists**

**Proclus Lycaeus / template:Infobox philosopher**
Testcase checks:- Single item in list- Center aligned text using "| list_style  = text-align: center;"
This testcase checks the behavior for when a template is using the collapsible list with only one item within it.  

**template:VG Role-playing / template:Sidebar with collapsible lists**
Testcase checks:- Single item in the Collapsible-list- A bullet list w/in the single element Collapsible-list- A bullet list which starts immediately instead of having a title item on top of it 
Check for:- The first element in the embedded list having a bullet

**United Airlines**
Testcase checks:- Embedded bare  list- Multi-elements each beginning w/ 
Check for:- Bullet preceding each element in the list
Example code in testcase: 

**List within image caption**
Source
Testcase checks:- Collapsible list within an image caption- Title style being set w/ "| titlestyle=font-weight:normal; background:transparent; text-align:left;"
Check for:- Non-bold text in title- Caption showing up as expected- Spacing of list items

**bulleted, expanded and not, small text**

**Masquerading as a section title**

**Tuthmosis III**
Source: Thutmose III / template:Infobox pharaoh
Testcase checks:- Collapsible-list title acting as section title in an infobox- Background & font of title set w/ "| titlestyle=font-size: 112%; background: #decd87; text-align:center;"
Check for:- Background color working correctly (same background color as the real section title) - Height of fake section title being the same as the real section title- Size of text in the fake section title being the same as the real section title

**Elizabeth II**
Testcase checks:- Clickable show should not overlap with the list's title

**List in list**

**References ==
แม่แบบ:ATCvet/doc

== การใช้งาน**

ตัวอย่างเช่น เมโทรนิดาโซล:  → AA01

**ข้อมูลแม่แบบ**
{
	"params": {
		"1": {},
		"2": {}
	}
}

**ดูเพิ่ม**
ATC
พร้อมพงษ์

ไฟล์:Phrom Phong, eastbound view from Emquartier.jpg|thumb|พร้อมพงษ์ มุมมองจากเอ็มควอเทียร์
เอ็มสเฟียร์
พร้อมพงษ์ หรือ ซอยสุขุมวิท 39 เป็นชื่อย่านและซอยหนึ่งบนถนนสุขุมวิท ในพื้นที่แขวงคลองตันเหนือ เขตวัฒนา และแขวงคลองตัน เขตคลองเตยกรุงเทพมหานคร โดยย่านพร้อมพงษ์ครอบคลุมถึงช่วงต้นของซอยสุขุมวิท 24 ด้วย

**ประวัติ**
แต่เดิมบริเวณนี้เรียกว่า ทุ่งบางกะปิ ซึ่งมีพื้นที่กว้างขวางมาก ครอบคลุมตั้งแต่บริเวณถนนสุขุมวิทในปัจจุบันไปถึงย่านบางกะปิในปัจจุบันและไกลไปกว่านั้น จนเมื่อมีการเปิดใช้ถนนสุขุมวิทเมื่อ พ.ศ. 2479 จึงเริ่มเกิดชุมชนเรียงรายไปตามถนนสุขุมวิท ที่ดินบริเวณทุ่งบางกะปิมีราคาถูกกว่าที่ดินฝั่งตะวันตกของกรุงเทพที่เป็นสวนผลไม้ เริ่มแรกมีเจ้านายในพระราชวงศ์ ข้าราชการชั้นสูง และคหบดี เข้ามาจับจองพื้นที่ ชื่อของซอย "พร้อมพงษ์" ก็มาจากพระนามของพระวรวงศ์เธอ พระองค์เจ้าพร้อมพงษ์อธิราช ต้นสกุล "สนิทวงศ์" ซึ่งทรงเคยทรงสร้างวังอยู่ในซอยสุขุมวิท 39 
พ.ศ. 2484 โรงเรียนกรุงเทพคริสเตียนวิทยาลัย ย้ายมาเปิดการเรียนการสอนในย่านนี้เป็นการชั่วคราว โดยใช้ชื่อว่า "โรงเรียนกรุงเทพสเถียรวิทยาลัย" ปีต่อมามีการตั้งกรมอุตุนิยมวิทยา มีสำนักงานตั้งอยู่บริเวณอุทยานเบญจสิริในปัจจุบัน ภายหลังที่มีการตัดถนนเพชรบุรีจึงมีการสร้างสะพานข้ามคลองแสนแสบเชื่อมต่อไปยังถนนเพชรบุรี ต่อมาเมื่อ พ.ศ. 2523 มีโรงภาพยนตร์วิลล่า (ปัจจุบันคือ วิลล่ามาร์เก็ท)
พ.ศ. 2535 สร้างอุทยานเบญจสิริบริเวณซอยสุขุมวิท 24 จนเมื่อ พ.ศ. 2540 กลุ่มเดอะมอลล์ร่วมกับกลุ่มโสภณพนิชได้สร้างห้างเอ็มโพเรียม เป็นศูนย์การค้าแบรนด์หรูหรา ถัดจากนั้นเมื่อ พ.ศ. 2542 เปิดดำเนินการรถไฟฟ้าบีทีเอส มีสถานีพร้อมพงษ์ของสายสุขุมวิทในย่านนี้ ทำให้ทำเลพร้อมพงษ์ได้รับความสนใจจากบรรดานักลงทุนอสังหาริมทรัพย์ ทั้งคนไทยและชาวต่างชาติ โดยเฉพาะชาวญี่ปุ่นที่เข้ามาอยู่อาศัยในบริเวณนี้ ต่อมาเมื่อปี พ.ศ. 2558 กลุ่มเดอะมอลล์เปิดเอ็มควอเทียร์ และได้เริ่มพัฒนาขึ้นเป็นโครงการดิ เอ็มดิสทริค จนกระทั่งล่าสุดกลุ่มเดอะมอลล์ได้เปิดศูนย์การค้าเอ็มสเฟียร์ ซึ่งสร้างบนพื้นที่เดิมของวอชิงตันสแควร์ เป็นส่วนสุดท้ายของโครงการดังกล่าวเมื่อวันที่ 1 ธันวาคม พ.ศ. 2566
ปัจจุบันย่านพร้อมพงษ์ถือเป็นย่านมีกิจกรรมทางเศรษฐกิจหนาแน่นและมีพื้นที่พาณิชยกรรมที่สำคัญ มีอุทยานเบญจสิริ และห้างสรรพสินค้า มีคอนโดเกิดขึ้นมากเพื่อตอบสนองชาวต่างชาติที่เข้ามาพำนักในประเทศไทย ร้านอาหารญี่ปุ่น ซุปเปอร์มาร์เก็ตหลายแห่ง ภายในซอยสุขุมวิท 39 ยังปรากฏบ้านเดี่ยวซึ่งเป็นบ้านเจ้านายเก่า มีชุมชนชาวญี่ปุ่นอาศัยอยู่ในย่านนี้เป็นจำนวนมากในซอยสุขุมวิท 33/1 จึงทำให้รู้จักย่านนี้ในอีกชื่อว่า Little Japan

**อ้างอิง**
หมวดหมู่:ย่านในกรุงเทพมหานคร
หมวดหมู่:ย่านในเขตวัฒนา
หมวดหมู่:ย่านในเขตคลองเตย
หมวดหมู่:เจแปนทาวน์
หมวดหมู่:ดินแดนแทรกทางชาติพันธุ์ในประเทศไทย
หมวดหมู่:ความสัมพันธ์ญี่ปุ่น–ไทย
พระธาตุมะหิงยังก๊ะ

พระธาตุมะหิงยังก๊ะ  ตั้งอยู่บนเนินเขาในเขตอำเภอแจ้ห่ม จังหวัดลำปาง อยู่ห่างจากตัวเมืองแจ้ห่มไปทางทิศตะวันออกเฉียงเหนือประมาณ 12 กิโลเมตร วัดตั้งอยู่บนเนินสูงที่สามารถมองเห็นพื้นที่โดยรอบได้ชัดเจน ศาสนาสถานสำคัญของวัดคือองค์พระธาตุที่มีตำนานมาจากลังกาทวีป และได้รับการบูรณะในสมัยครูบาเจ้าศรีวิชัย ปัจจุบันเป็นสำนักปฏิบัติธรรมขนาดเล็กบนเนินเขาเงียบสงบ องค์พระธาตุประดิษฐานอยู่บนยอดเนินเขามะหิยังก๊ะ ซึ่งเรียกตามตำนานพื้นเมืองในท้องถิ่น

**ประวัติ**
ตามตำนานพระธาตุและตำนานพื้นเมืองระบุว่าองค์พระธาตุสร้างในสมัยล้านนาโบราณเมื่อครั้ง อ.แจ้ห่ม ยังเป็นเวียงวิเชตนครและมีเจ้าผู้ครองนครปกครอง โดยชื่อวัดมาจากตำนานพื้นเมืองที่มีความเกี่ยวข้องกับการฟื้นฟูพุทธศาสนาจากลังกาในสมัยล้านนา เพื่อประดิษฐานพระบรมสารีริกธาตุที่อัญเชิญมาจากลังกา พระมหาเถระที่อัญเชิญมาได้ก่อองค์พระธาตุและเรียกชื่อตามมหิยังคณะสถูปในลังกา เป็นฝ่ายอรัญวาสี ได้รับการบูรณะองค์พระธาตุอีกครั้งในสมัยครูบาเจ้าศรีวิชัย

**ศิลปกรรม**
พระธาตุมะหิงยังก๊ะ เป็นโบราณสถานสำคัญ ที่ตั้งอยู่ในบริเวณเขตอรัญวาสีเมืองโบราณวิเชตนคร ตามประวัติครูบาเจ้าศรีวิชัยเคยมานมัสการและทำการบูรณะซ่อมแซม นับว่าเป็นวัดสำคัญคู่บ้านคู่เมืองวิเชตนครมาแต่โบราณ

**อ้างอิง**

**แหล่งข้อมูลอื่น**
 ประชุมตำนานพระธาตุ ภาคที่ 1 (พิมพ์เป็นทีระลึกในงานศพ นางแข ฟูศักดิ์ 17 สิงหาคม 2485)
หมวดหมู่:ศาสนสถานในจังหวัดลำปาง
มะหิงยังก๊ะ
หมวดหมู่:สิ่งก่อสร้างในอำเภอแจ้ห่ม
องค์การบริหารส่วนตำบลคลองน้อย (จังหวัดพระนครศรีอยุธยา)

องค์การบริหารส่วนตำบลคลองน้อย เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลคลองน้อยและตำบลสองห้อง อำเภอบ้านแพรก จังหวัดพระนครศรีอยุธยา 
ในวันที่ 1 มีนาคม พ.ศ. 2501 ตำบลคลองน้อยเป็น 1 ใน 59 ตำบลแรกของประเทศไทยที่ทางราชการได้จัดตั้งองค์กรปกครองส่วนท้องถิ่นรูปแบบองค์การบริหารส่วนตำบลขึ้นในท้องที่ และในวันที่ 24 สิงหาคม พ.ศ. 2516 ทางราชการได้ลดฐานะองค์การบริหารส่วนตำบลคลองน้อยเป็นสภาตำบลคลองน้อย ตามความเหมาะสมของพื้นที่ตำบล ก่อนที่จะจัดตั้งสภาตำบลคลองน้อยเป็นองค์การบริหารส่วนตำบลคลองน้อยอีกครั้งในวันที่ 25 ธันวาคม พ.ศ. 2539
ต่อมาในวันที่ 1 กรกฎาคม พ.ศ. 2547 กระทรวงมหาดไทยให้ยุบสภาตำบลสองห้อง รวมเข้ากับพื้นที่องค์การบริหารส่วนตำบลคลองน้อย ทำให้เขตองค์การบริหารส่วนตำบลคลองน้อยครอบคลุมพื้นที่ตำบลคลองน้อยและตำบลสองห้องทั้งหมด

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลคลองน้อย
คลองน้อย
หมวดหมู่:อำเภอบ้านแพรก
ไทยวีเมนพรีเมียร์ลีก ฤดูกาล 2554

ไทยวีเมนพรีเมียร์ลีก ฤดูกาล 2554 เป็นการแข่งขัน ไทยวีเมนส์ลีก ครั้งที่สาม โดยแบ่งออกเป็น 2 ดิวิชัน โดยมี 17 สโมสรลงทำการแข่งขัน (8 สโมสรในระดับไทยวีเมนพรีเมียร์ลีก และ 9 ทีมในระดับ ไทยวีเมนพรีเมียร์ลีก ดิวิชัน 1) โดยทำการแข่งขันตั้งแต่วันที่ 23 เมษายน 2554 จนถึงวันที่ 8 ตุลาคม 2554

**ไทยวีเมนพรีเมียร์ลีก**

**สโมสรที่เข้าร่วมการแข่งขัน**
 อาร์แบค- บีจี-บัณฑิตเอเชีย- ศรีสะเกษ- กรุงเทพธนบุรี ส.บุญมีฤทธิ์- ชลบุรี-ศรีปทุม- นอร์ทกรุงเทพ- สุราษฎร์ธานี- ขอนแก่น

**ตารางคะแนน**

**ไทยวีเมนพรีเมียร์ลีก ดิวิชัน 1**

**สโมสรที่เข้าร่วมการแข่งขัน**
 อ่างทอง (ตกชั้นจาก ไทยวีเมนพรีเมียร์ลีก ฤดูกาล 2553)- สตรีอยุธยา (ตกชั้นจาก ไทยวีเมนพรีเมียร์ลีก ฤดูกาล 2553)- สนามจันทร์- มหาวิทยาลัยราชภัฏบุรีรัมย์- กรุงเทพมหานคร- โรงเรียนกีฬาจังหวัดชลบุรี- ทุ่งสง ซิตี้- นครนนท์-ธุรกิจบัณฑิตย์- เมืองตรัง ยูไนเต็ด

**ตารางคะแนน**

**อ้างอิง**
ว
หมวดหมู่:ไทยวีเมนส์ลีกแบ่งตามฤดูกาล
ยมทูตกับภูตสาว

ยมทูตกับภูตสาว (อังกฤษ: Love Forever After) เป็นละครโทรทัศน์ไทย แนวโรแมนติก-คอมเมดี-แฟนตาซี ผลิตโดย บริษัท เลิฟดราม่า จำกัด บทประพันธ์-บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย ปริยากร ชญานินปรเมศ นำแสดงโดย วชิรวิชญ์ ไพศาลกุลวงศ์, กมลเนตร เรืองศรี, กาจบัณฑิต ใจดี, อวิกา เปรมศิริไพศาล ออกอากาศวันจันทร์ - วันศุกร์ เวลา 19.00 - 20.05 น. ทางช่อง 3 เอชดี

**นักแสดง**

**รางวัล**
ปี 2566 : วชิรวิชญ์ ไพศาลกุลวงศ์ รางวัลพิฆเนศวร ครั้งที่ ๑๑ สาขานักแสดงนำชายยอดเยี่ยม

**อ้างอิง**

**แหล่งข้อมูลอื่น**
2097
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2565
หมวดหมู่:ลูนี่ตูนส์

หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชัน
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:สเปซแจม

หมวดหมู่:ลูนี่ตูนส์
หมวดหมู่:ภาพยนตร์กีฬา
หมวดหมู่:ภาพยนตร์ซีรีส์
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันข้ามฝั่ง
หมวดหมู่:ภาพยนตร์อเมริกัน
หมวดหมู่:ภาพยนตร์โดยวอร์เนอร์บราเธอร์ส
แอฟริกาคัพออฟเนชันส์ 2021 นัดชิงชนะเลิศ

แอฟริกาคัพออฟเนชันส์ 2021 นัดชิงชนะเลิศ จะเป็นการแข่งขันเพื่อหาผู้ชนะจากการแข่งขันแอฟริกาคัพออฟเนชันส์ 2021 โดนเป็นการพบกันระหว่างเซเนกัลกับอียิปต์ นัดชิงชนะเลิศจะแข่งขันกันในวันที่ 6 กุมภาพันธ์ ค.ศ. 2022 ที่สนามกีฬาโอเลมเบที่ยาอุนเดในประเทศแคเมอรูน

**ภูมิหลัง**
แอฟริกาคัพออฟเนชันส์เป็นการแข่งขันฟุตบอลชิงแชมป์ระดับทวีปของฟุตบอลทีมชาติในทวีปแอฟริกา อยู่ภายใต้การดูแลของสมาพันธ์ฟุตบอลแห่งแอฟริกา การแข่งขันปี 2021 เป็นการแข่งขันครั้งที่ 33 ของรายการนับตั้งแต่ที่จัดแข่งครั้งแรกในปี 1957 เจ้าภาพในการแข่งขันครั้งแรกนี้คือแคเมอรูน ซึ่งเดิมจะเป็นเจ้าภาพในการแข่งขันปี 2019 อย่างไรก็ตาม ความล่าช้าในการก่อสร้างสนามและปัญหาด้านโครงสร้างพื้นฐานอื่น ๆ ทำให้ซีเอเอฟตัดสินใจยกเลิกสิทธิ์การเป็นเจ้าภาพในปี 2019 ของแคเมอรูน และให้อียิปต์เป็นเจ้าภาพแทน ประธานซีเอเอฟ อามัด อามัด ได้กล่าวว่าแคเมอรูนจะได้สิทธิ์เป็นเจ้าภาพในการแข่งขันปี 2021 แทน การแข่งขันครั้งนี้เป็นเพียงครั้งที่สองของรายการที่มีทีมเข้าร่วมแข่งขัน 24 ทีม โดยทีมทั้งหมดจะถูกแบ่งออกเป็น 6 กลุ่ม กลุ่มละ 4 ทีม ทีมชนะเลิศและรองชนะเลิศของแต่ละกลุ่ม รวมถึงทีมอันดับที่สามที่ดีที่สุดอีกสี่ทีม จะผ่านเข้าสู่รอบแพ้คัดออก
อียิปต์เข้าร่วมแข่งขันรายการนี้เป็นครั้งที่ 25 และเข้าชิงชนะเลิศรายการนี้เป็นครั้งที่ 10 โดยก่อนหน้านี้ พวกเขาชนะเลิศ 7 ครั้ง (1957, 1959, 1986, 1998, 2006, 2008, 2010) และแพ้ 2 ครั้ง (แพ้เอธิโอเปียในปี 1962 และแพ้แคเมอรูนในปี 2017) ก่อนเริ่มทัวร์นาเมนต์ อียิปต์เป็นทีมที่เข้าชิงชนะเลิศรายการนี้มากที่สุดที่ 9 ครั้ง เทียบเท่ากับกานา แต่หลังจากที่พวกเขาชนะแคเมอรูนในรอบรองชนะเลิศ อียิปต์จึงกลายเป็นทีมที่เข้าชิงชนะเลิศแอฟริกาคัพออฟเนชันส์มากที่สุดเพียงทีมเดียว เซเนกัลเข้าร่วมแข่งขันรายการนี้เป็นครั้งที่ 16 และได้เข้าชิงชนะเลิศเป็นครั้งที่ 3 โดย 2 ครั้งก่อนหน้านี้ที่เข้าชิง พวกเขาแพ้ทั้งหมด (แพ้แคเมอรูนในปี 2002 และแพ้แอลจีเรียในปี 2019) เซเนกัลเป็นทีมที่สองที่เข้าชิงชนะเลิศรายการนี้สองครั้งติดต่อกัน ต่อจากอียิปต์ที่เคยทำได้สามครั้งติดต่อกันในปี 2006, 2008 และ 2010 และนี่เป็นครั้งที่ทั้งสองทีมได้พบกันในนัดชิงชนะเลิศ
ก่อนที่เริ่มทัวร์นาเมนต์ เซเนกัลเป็นทีมจากทวีปแอฟริกาที่มีอันดับโลกฟีฟ่าดีที่สุด (อันดับที่ 20) ในขณะที่อียิปต์อยู่อันดับที่ 6 ของทวีป (อันดับที่ 45 ของโลก)

**เส้นทางสู่นัดชิงชนะเลิศ**

**การแข่งขัน**

**รายละเอียด**
กติกาการแข่งขัน- แข่งขันในเวลาปกติ 90 นาที- ต่อเวลาพิเศษ 30 นาที หากยังเสมอกัน- ตัดสินด้วยการดวลลูกโทษ หากยังเสมอกัน- ส่งรายชื่อผู้เล่นสำรองได้ทีมละ 12 คน- เปลี่ยนตัวผู้เล่นได้มากที่สุด 5 คน โดยเปลี่ยนตัวคนที่ 6 ได้ในช่วงต่อเวลาพิเศษแต่ละทีมมีโอกาสเปลี่ยนตัวได้ 3 ครั้ง และสามารถเปลี่ยนตัวครั้งที่ 4 ได้ในช่วงต่อเวลาพิเศษ ทั้งนี้ ไม่นับรวมการเปลี่ยนตัวในช่วงพักก่อนเริ่มครึ่งหลังและช่วงต่อเวลาพิเศษ

**สถิติ**

**หมายเหตุ**

**อ้างอิง**

**แหล่งข้อมูลอื่น**
นัดชิงชนะเลิศ
2021
ฟุตบอลทีมชาติคอโมโรส

ฟุตบอลทีมชาติคอโมโรส เป็นทีมฟุตบอลตัวแทนของประเทศคอโมโรส อยู่ภายใต้การควบคุมของสหพันธ์ฟุตบอลคอโมโรส ซึ่งก่อตั้งขึ้นใน ค.ศ. 1979 ก่อนที่จะเข้าร่วมสมาพันธ์ฟุตบอลแห่งแอฟริกาใน ค.ศ. 2003 และกลายเป็นสมาชิกฟีฟ่าใน ค.ศ. 2005 คอโมโรสผ่านเข้าไปเล่นในรอบสุดท้ายของการแข่งขันรายการหลักครั้งแรกใน ค.ศ. 2021 โดยพวกเขาได้สิทธิ์เข้าร่วมแข่งขันแอฟริกาคัพออฟเนชันส์ 2021 หลังจากที่เสมอกับโตโก 0–0

**ประวัติ**
ฟุตบอลทีมชาติคอโมโรสลงแข่งขันนัดแรกในรายการอินเดียนโอเชียนไอแลนด์เกมส์ 1979 ซึ่งเป็นเพียงนัดเดียวที่พวกเขาได้ลงเล่น จนกระทั่งการแข่งขันอาหรับเนชันส์คัพ 2009 รอบคัดเลือกใน ค.ศ. 2006 ซึ่งเป็นการแข่งขันสองนัดแรกของพวกเขาที่ได้รับการรับรองจากทางฟีฟ่า หนึ่งในนั้นมีนัดที่พวกเขาเอาชนะจิบูตี 4–2 ต่อมาใน ค.ศ. 2007 คอโมโรสได้เข้าร่วมแข่งขันรอบคัดเลือกของฟุตบอลโลกและแอฟริกาคัพออฟเนชันส์ที่จะจัดขึ้นใน ค.ศ. 2010 แต่พวกเขาตกรอบคัดเลือกหลังจากที่แพ้มาดากัสการ์ด้วยผลประตูรวม 2–10
ในการแข่งขันฟุตบอลโลก 2018 รอบคัดเลือกเมื่อเดือนตุลาคม ค.ศ. 2015 คอโมโรสสามารถผ่านรอบแรกได้เป็นครั้งแรกหลังจากที่เอาชนะเลโซโทด้วยกฎประตูทีมเยือน ผลงานของทีมเริ่มดีขึ้นหลังจากนั้น พวกเขาสามารถเปิดบ้านเอาชนะบอตสวานา, มอริเชียส และมาลาวีในรอบคัดเลือกของแอฟริกาคัพออฟเนชันส์
วันที่ 14 พฤศจิกายน ค.ศ. 2019 คอโมโรสประเดิมการแข่งขันแอฟริกาคัพออฟเนชันส์ 2021 รอบคัดเลือกด้วยการบุกชนะโตโก นับเป็นชัยชนะเกมเยือนนัดแรกในการแข่งขันรอบคัดเลือกนี้ สุดท้ายแล้ว พวกเขาสามารถผ่านเข้าไปเล่นในรอบสุดท้ายของรายการ นับเป็นการเข้าร่วมรายการแข่งขันหลักครั้งแรกนับตั้งแต่ที่พวกเขาเป็นสมาชิกฟีฟ่า

**อ้างอิง**

**แหล่งข้อมูลอื่น**
  FFC official website-  Comoros at FIFA.com- Bourtney, Barri.  Comoros – List of International Matches± at RSSSF.com  (Last updated: January 31, 2008) 
หมวดหมู่:ฟุตบอลในประเทศคอโมโรส
คอโมโรส